
Butlletí contrainformatiu de la vila de Sants. 


Els i les immigrants en vaga de fam també 
s’han tancat a Sant Medir 

Més de 400 "sense papers" es rebelen contra la nova Llei d'Estrangeria. 
alhora aue demanen la regularització immediata de tothom 



En una sola setmana la revolta s’ha extès com una taca d’oli 


La Bordeta.- Arrel de l'entra¬ 
da en vigor de la nova Llei 
d'Estrangeria, unes 360 per¬ 
sones immigrades van iniciar 
una vaga de fam a l'esglèsia 
de Santa Maria del Pi, a la què 
s'hi han anat sumant més i 
més participants. Degut a que 
el Pi ja no podia acollir més 
immigrants, aquests i aques¬ 
tes s'han tancat a altres esglé¬ 
sies. La darrera d’elles és la 
de Sant Medir, on des de la nit 
del 26 de gener s'hi troben 
tancades 20 persones. Aques¬ 
ta acció de protesta i pressió a 
les administracions es produí 
tres dies abans de l’entrada en 
vigor de la nova Llei 
d’Estrangeria, el dimarts 23 de 
gener; una llei elaborada pel 
Partit Popular, i aprovada amb 
els vots d’aquest partit junt 
amb els de CiU i Coalició 
Canària entre d'altres. La llei, 
que s’emmarca dins les políti¬ 
ques europees de tancament i 
control de les fronteres, és 
una reforma de l’anterior que 
reforça els aspectes repres- 


Sants.- Arran no és el nom 
d'una taverna basca, ni tam¬ 
poc elid'una publicació cultur¬ 
al catalana, ni molt menys el 
d'una figura mitològica celta. 
Arran és el nom de l'asso¬ 
ciació cultural que el passat 
28 de gener va obrir les portes 
al barri de Sants. Acabaven 
així cinc mesos d'obres i 
adequació de l'espai per a 
poder desenvolupar un pro¬ 
jecte concebut la primavera 
del 1999. Llavors, un grupet 
de gent jove del barri es va 
començar a reunir amb la idea 
de llogar un local on material- 


sius i restringeix els drets dels 
i les immigrants, a l’hora que 
diferencia entre legals i il·le¬ 
gals, generant una situació de 
desigualtat. Totes aquelles 


itzar iniciatives que es 
trobaven a faltar. Primer, de la 
necessitat d'un altre punt de 
trobada al barri obert i partici¬ 
patiu va sorgir la cafeteria i de 
la mancança d'una distribuï¬ 
dora de material alternatiu va 
sorgir la llibreria associativa. 
Després, es va voler aprofitar 
el lloc per dotar d'infras¬ 
tructura un col·lectiu de video i 
un centre de documentació. 
Dedicar una habitació per fer 
un taller d'artesania va ser l'úl¬ 
tim projecte que es va afegir.. 
El mal estat del local va fer 
que es dediqués molt d'esforç 


que no estiguin regularitza¬ 
des, podran ser expulsades i 
deportades en un plaç de 48 
hores. També es nega als 
"sense papers" el dret a reu¬ 



en la rehabilitació, realitzada 
bàsicament amb material re¬ 
ciclat i mà d'obra voluntària. 
Els fruits es van poder veure 
el diumenge 28. »pàgina2 


nir-se, sindicar-se, manifestar- 
se, a l’ensenyament superior, i 
d’aquesta manera es perpetua 
la seva situació d’explotació, 
precarietat, indefensió... 

La policia 
desencadena 
la ràtzia més 
important dels 
últims temps 
contra els 
moviments 
socials amb 
l’excusa del 
terrorisme 

L'Arran obre portes 

Després de mesos de treball incansable 

Absolució de les okupants de la Morada 

La sentència neaa aue la okupació sigui un 
delicte. El Fiscal ha recorregut. 


Sants.- Les dues persones 
acusades d'usurpació per ha¬ 
ver okupat la Morada (vivenda 
situada al carrer Tenor Mas- 
sini) van ser absoltes pel jutjat 
n° 19 de lo Penal a meitats del 
mes passat. La Morada va ser 
recuperada del desús en 
què es trobava el novem¬ 
bre del 1997 i va ser 
desallotjada per la policia 
el febrer de l'any següent 
durant la que es coneix 
com a setmana tràgica 
(dos desallotjaments més, 
l'Hamsa i Can Vies ame¬ 
naçades i manifestació 
amb incidents i 17 
detinguts/des). Durant el 
judici la defensa es va 
basar en demostrar l'estat 
d'abandonament de la 
casa mitjançant foto¬ 
grafies, un vídeo del dia 
que es va okupar, el testi¬ 
moni d'una aparelladora i 
una visita ocular a la casa 
del jutge encarregat del cas 
(un fet força inaudit). Durant 
la visita, realitzada el dia 
abans del judici, el jutge va 
poder comprovar que, dos 
anys i mig després, la casa 
continuava abandonada, 
posant-se de manifest l'ús 


purament especulatiu que en 
fan els propietaris. També es 
va argumentar que l'article 
245.2 del Codi Penal s'ha 
d'aplicar tenint en compte el 
context social de la manca 
d'espai d'ús social, vivendes a 


preus assequibles i el treball 
precari que viuen molts joves. 
Alhora, es va demostrar que 
amb aquella okupació es 
recuperar un espai, com a 
vivenda i com a local d'ús per 
a diversos col·lectius. La sen¬ 
tència dictada pel jutge (de sis 


pàgines pel davant i pel dar¬ 
rere) diu que l'okupació de la 
Morada no es pot considerar 
delicte per dos motius: d'una 
banda, en cap moment es va 
notificar a les okupants que la 
propietària s'oposava a la 
seva okupació i, per l'al¬ 
tra, els propietaris no 
feien possessió de la 
vivenda amb cap finalitat 
social, doncs quedava 
demostrat l'estat d'aban¬ 
donament. La sentència, 
però, encara no és ferma 
ja que el fiscal ha re¬ 
corregut, éssent ara l'Au¬ 
diència Provincial qui ha 
de decidir. Aquesta abso¬ 
lució arriba després de 
tres sentències contràries 
(Sant Gaietà a Terrassa, 
Can Blanco a Sants i el 
Cine Princesa), sobrepas¬ 
sant ja el centenar de per¬ 
sones condemnades des 
de l'aplicació del nou Codi 
Penal, i passa a ser un argu¬ 
ment més que avala la despe- 
nalització de l'okupació. No 
hem d'oblidar, però, que hi ha 
molts processos oberts per 
usurpació i moltes cases i 
centres socials amb ame¬ 
naces de desallotjament. 



La Morada va ser okupada el novembre del 97 


Okupació a 
Collblanc 



Sants.- Després de 27 anys el 
Manolo, la Carmen, l’Elisenda 
i l·lvan ens deixen, som moltes 
les joves, treballadors i veïnat 
que trobarem a faltar el seu 


caliu, però sembla, que no 
deixen el barri, i que aviat po¬ 
drem gaudir dels seus serveis 
en un altre local. Des d’aquí 
els desitgem molta sort!! 


Collblanc.- El veí barri de 
Collblanc, a l'Hospitalet, va 
ser l'escenari d'una nova 
okupació. La nit de l'li de 
gener, unes quantes person¬ 
es van entrar a una casa situ¬ 
ada al n° 57 del carrer 
Occident sense cap proble¬ 
ma. Al dia següent va venir 
un suposat propietari, que va 
bloquejar la porta i amb el 
qual van estar discutint una 
bona estona produint-se 
algun moment de tensió, fins 
que va venir la policia i va 
identificar diverses persones 
que estaven pel voltant de la 
casa. Dies després, propie¬ 
taris i okupants van tornar a 
parlar amb més calma, i sem¬ 
bla ser que aquests últims 
podran utilitzar la casa com a 
vivenda fins, com a mínim, 
passat l'estiu. 


La inaguració aplegà 
tot tipus de gent 

(ve de portada) 

La inaguració va ser tot un es¬ 
deveniment. Des de les 12 del 
migdia es van anar passant a- 
mics, familiars, col·laboradores 
i veïnes, que van poder de¬ 
gustar gratuïtament tot tipus 
de pinxos. A primera hora, la 
mitjana d'edat oscil·lava entre 
els 40 i 50 anys, donant una 
imatge inicial poc habitual en 
els locals alternatius. Veïns 
encuriosits podien per fi veure 
el que aquells nois i noies ha¬ 
vien estat fent després de 
tants mesos de sorolls (havien 
arribat a comparar l'Arran amb 
la Sagrada Família...). Les 
opinions resultaven unàni¬ 
mement positives, i inclús es 
podien escoltar exclamacions 
de sorpresa, ja sigui per l'estat 
que presentava el local com 
per la quantitat i la bona pinta 
de les tapes. Mentrestant, el 
llibre de socis i sòcies s'anava 
omplint, a l'igual que la guardi¬ 
ola que es va encetar per rec¬ 
ollir diners pel Diego i el Zigor, 
protagonistes malauradament 
dels greus successos repres¬ 
sius que han marcat negativa¬ 
ment els últims preparatius de 
l'Arran. Ja a la tarda, la concur¬ 
rència era més juvenil. Es res¬ 
pirava un bon ambient: un xa¬ 
val amb rastes fent-se una cer¬ 
vesa al costat d'un veí quaren- 
ton, davantals, fums i xivarri 
combinats amb llibres, cultura i 
ambient relaxat, algun que al¬ 
tre obsequi. L'obertura es té 
prevista pel divendres 2 de fe¬ 
brer. El funcionament estarà 
basat en el sistema de socis i 
sòcies, que recolzen el projec¬ 
te i que podran gaudir dels ser¬ 
veis i les activitats que s'hi fa¬ 
ran. L'arxiu recollirà tot tipus de 
documentació (octavetes, re¬ 
vistes, fanzines, cartells) rela¬ 
cionada amb moviments i te¬ 
màtiques socials com l'okupa- 
ció o la immigració. Des de la 
llibreria associativa es posarà 
a disposició dels socis publica¬ 
cions no comercials i material 
produït per col·lectius alterna¬ 
tius. La sala principal preten 
ser un espai on prendre's una 
beguda, relacionar-se i alhora 
conscienciar-se, i on es real¬ 
itzaran activitats puntuals. Així 
doncs, si esteu interessades 
passeu-vos pel carrer Premià, 
20 cada dia a partir de les 12h. 

La burxa 


gants 


8000 manifestants en suport als i les immigrants 

Col·lectius socials es mobilitzen mentre les institucions es renten les mans 


(ve de la portada) 

Davant la nova situació a la 
que s’enfronten, les persones 
immigrades s’han vist amb la 
necessitat de dur a terme a- 
questa dràstica protesta, amb 
la què reclamen la regularitza¬ 
ció de tots i totes les immi¬ 
grants residents a l’Estat es¬ 
panyol; la garantia què no hi 
hagi deportacions ni sancions 
pels immigrants ni per les or¬ 
ganitzacions que els donen 
suport, i la fi de l’assetjament 
policial. El darrer punt és la 
celebració d’una reunió amb la 
Delegació de Govern per po¬ 
der expressar totes aquestes 
demandes. Després d’haver- 
se negat a l’oferta de la 
Generalitat d’actuar com a in¬ 
termediària entre la Delegació 
i les persones en vaga de fam, 
i considerar insuficient la pro¬ 
posta del subdelegat del go¬ 
vern d’ampliar là revisió de de¬ 
negacions, (però no d’iniciar 

Jornades per I 
CSA r 




Amplis grups es concentren per 
un nou procés de regularitza¬ 
ció), comencen dissabte dia 
27 noves negociacions, a les 
què els i les immigrants s’abo¬ 
quen amb desconfiança en¬ 
vers els polítics. Per exigir les 
seves demandes i fer encara 
més visible aquesta acció de 
protesta, durant la tarda del 26 
de gener, unes 8000 persones 
van sortir al carrer en suport 
de les persones immigrades 

l'autogestió del 
Hamsa 


recolzar a les “sense papers”, 
en vaga de fam. La manifesta¬ 
ció va sortir de Delegació de 
Govern i va arribar fins la pla¬ 
ça de Santa Maria del Pi, on 
va finalitzar amb actuacions 
musicals. Durant el recorregut 
es van cridar lemes contra la 
Llei d’Estrangeria: “sin fron- 
teras no hay pateras”, “nadie 
es ilegal”, i “la ley de extran- 
jería para la reina Sofia”. La 
mateixa nit una vintena d'im¬ 


migrants sense papers, però 
se n’han sumat més i a hores 
d’ara ja són gairebé el doble, 
es van tancar a l’església de 
Sant Medir, ja que no quedava 
espai en les altres sis que ja 
acollien immigrants. Part dels 
què ara són a La Bordeta 
estan fent vaga de fam (a 
altres llocs n’hi ha que fins i tot 
s’han negat a beure aigua i a 
dormir). La resposta del veïnat 
de Sants ha estat molt positi¬ 
va, ja que han mostrat en tot 
moment el seu suport aportant 
roba, menjar, diners..., o bé 
s’han ofert a col- laborar, a la 
vegada que es recollien 
firmes. Des d’aquí es dema¬ 
nen aportacions de menjar en 
lllauna (pels que no fan vaga 
de fam), aigua, sucre, llimona, 
roba, matalassos i productes 
d’higiene. 


Absolt el fotògraf de 
La Burxa 



Durant la jornada es van celebrar activitats per la canalla gran i petita. 


Barcelona.- El judici contra un 
dels fotògrafs de la Burxa, ce¬ 
lebrat el 16 de gener al jutjat 
d’instrucció núm. 23 de Bar¬ 
celona, va tenir un resultat ab- 
solutori. Al jove se l’acusava 
de participar en una acció 
contra una botiga de l’empre¬ 
sa Telefònica a la carretera de 
Sants, l’abril de l’any passat. 
L’acció, a la què va acudir el 
fotògraf mitjançant una truca¬ 
da anònima, s’emmarcava 
dins la campanya contra el do¬ 


mini de les multinacionals i 
Telefònica del passat 1 de 
maig. El fotògraf, després de 
l’aportació de totes les proves, 
ha resultat absolt del delicte 
que se l’acusava, al retirar-se 
abans del judici l’empresa 
denunciant i amb l’abandona¬ 
ment de la causa durant el 
procés per part de la fiscalia, 
que en un principi demanava 
10 mesos de presó i una multa 
de 970.000 pessetes de 
responsabilitat civil. 


Hostrafancs.- El dia 20 de 
gener, el CSA Hamsa va 
organitzar unes jornades per 
l'autogestió del mateix cen¬ 
tre social. A quarts de dotze 
del matí el "Circ Hamsini" 
arribava a Hostrafrancs fent 
un cercavila festiu pel barri, 
despertant i animant als més 
petits i petites, i als i les més 
grans a participar, passant 
per la plaça d'Osca, el parc 
de l'Espanya Industrial, la 
plaça Hereni, i acabant el 
recorregut al carrer Miquel 
Bleach, on es troba l'Hamsa 
i on els i les menudes gaudi¬ 
en de l'actuació de dos ron¬ 


dallaires i d'un grup d'ani¬ 
mació. Va arribar el migdia, 
l'hora de dinar, i unes 40 per¬ 
sones assistien al dinar pop¬ 
ular que hi havia preparat a 
la kafeta del centre social. 
Més tard, cap a les sis de la 
tarda es van passar un parell 
de videos: La espalda del 
mundo i Periodistas (de la 
revista Ardi Beltza). Ja de 
nit, i amb la kafeta ambienta¬ 
da amb projeccions i teles al 
sostre com a decorat, es 
donava pas a una festa amb 
DJ's que comptava amb 
unes 150 persones, i que va 
durar fins a la matinada. 

Catorzena edició de la Pau sense Treva 

És una bona i recomanable alternativa al 
Saló de la Infància 


Sants.- Cada Nadal, des de fa 
anys, es celebra a la Fira de 
Barcelona el Saló de la Infàn¬ 
cia. Es tracta d'una més de les 
exposicions comercials que 
s'hi fan anualment (Expojoya, 
Construmat, Meeting Point, 
Automovil, Alimentaria,...). En 
aquest cas, el producte que 
protagonitza la fira és la canal¬ 
la. Sembla que el 
Saló sigui un e- 
xercici introducto¬ 
ri als valors més 
característics del 
fabulós model de 
vida actual, exer¬ 
cici dirigit als fu¬ 
turs (i cada cop 
més presents) 
consumidors, els 
nens i les nenes. 

Només cal fer 
una volta i gaudir de l'especta¬ 
cle: caixes i bancs, supermer¬ 
cats, empreses de telecomu¬ 
nicacions, policia, exèrcit, ins¬ 
titucions vàries,... Tots ells de¬ 
mostrant un entendridor i en- 
tregat interès pels infants. 
L'any passat , aquest butlletí 
ja va dedicar un espai a valo¬ 
rar aquest esdeveniment. No 
cal anar molt lluny per trobar- 
se una altra manera d'enten¬ 
dre l'oci per la quitxalla. Par¬ 
lem de la Pau i sense Treva, 


festival infantil que cada any 
se celebra per les mateixes 
dates a les Cotxeres se Sants. 
Ja fa 14 anys, des del Col·lec¬ 
tiu per la Pau de Sants va sor¬ 
tir la idea de muntar un seguit 
d'activitats per tal de crear una 
alternativa al Saló de la Infàn¬ 
cia, potenciant valors ben dife¬ 
rents. La lluita contra l'OTAN i 


el pacifisme actiu havien mar¬ 
cat una època, i "Sants, per la 
Pau i sense Treva" apareixia 
com un fruit de tot aquest ca¬ 
liu. Amb més voluntat que re¬ 
cursos, nombrosos col·lectius 
del barri van trencar-se el cap 
per tirar endavant la idea i om¬ 
plir-la d'activitats. Amb el 
temps, la Pau sense Treva 
s'ha consolidat i actualment es 
calculen en 5.000 els i les visi¬ 
tants durant els quatre dies 
que dura el festival. Parlant 


amb una de les organitzado¬ 
res, ens destaca els valors 
que s'hi intenten potenciar: el 
companyerisme, la pau, la re¬ 
lació entre la gent gran,... El 
disseny de les activitats inten¬ 
ta respondre aquesta intenció, 
tot i que considera que potser 
falten tallers més específics. 
Unes 50 entitats del Districte 
organiten alguna 
activitat; hi ha tallers 
manuals (castells, 
cinema, premsa i TV, 
maquillatge, catifes i 
brodats...), altres més 
convencional (esca- 
lèxtrics, ordinador, 
d'estratègia i rol) i un 
important espai de 
ludoteca. En l'aspec¬ 
te econòmic l'organit¬ 
zació rebutja qualse¬ 
vol tipus de mercantilització. 
No hi ha espònsors ni venda 
de productes, els diners 
surten de subvencions munic¬ 
ipals i del Secretariat d'Enti¬ 
tats, que també hi dediquen 4 
dels seus treballadors a tas¬ 
ques d'informació i 2 a suport 
tècnic. A part cada entitat or¬ 
ganitza la gent necessària per 
cobrir la presència a Cotxeres 
i reben la ja tradicional col·la¬ 
boració d'un nombrós grup de 
voluntàries de l'Escola Proa. 


Nova cercavila 
per la retirada 
dels símbols 
feixistes 

Les Corts.- El passat dissab¬ 
te 20 de gener va realitzar-se 
una cercavila a la vila de Les 
Corts, convocada per l'as¬ 
semblea local de Maulets. 
L'objectiu d’aquésta era ar¬ 
rencar les plaques del Minis- 
terio de la Vivienda que lluei¬ 
xen el Yugo y las flechas, 
logotip de la Falange, i cons- 
cienciar els veïns i veïnes 
davant d'aquest anacrònic fet. 
La cercavila va començar a la 
sortida del metro de Les 
Corts, reunint una quarentena 
de persones. A mesura que 
s'avançava i s'anaven arren¬ 
cant les plaques, s'hi va afegir 
una comitiva de policia secre¬ 
ta i de la guàrdia urbana for¬ 
mada per cotxes, motos i fins 
i tot una furgoneta, fet que va 
provocar moments de nervio- 
sisme entre la gent partici¬ 
pant. L’acció va finalitzar, 
però, al CSA Can Vies sense 
que es produïssin incidents. 
En acabar, es va realitzar una 
festa per celebrar que amb la 
dotzena de plaques acon¬ 
seguides aquell dia, ja són 
gairebé setanta les plaques 
arrencades al llarg de la cam¬ 
panya, que en els útims dos 
mesos ha convocat actes si¬ 
milars a Sants i Poble Sec. 



Expedient X 


LA CASA DEL QUART I LA INVASIÓ ALIENÍGENA 


Ja sé que no es gaire habitual en aquest 
espai, però en aquest número i de mane¬ 
ra excepcional, comentarem dos temes 
que afecten o han afectat a la nostra esti¬ 
mada vila. El primer d'ells prové del dis¬ 
tricte, font inesgotable d'expedients X i 
fenòmens extranys. Si vau llegir l'anteri¬ 
or número sabreu que el districte ha des¬ 
mantellat en la seva pràctica totalitat un 
dels pocs equipaments juvenils que que¬ 
daven al barri. Primer els van treure de la 
Casa del Mig amb la promesa que des¬ 
prés de reformar-la hi tornarien. Però no, 
resulta que la major part de l'espai que 
corresponia a l'equipament per a joves 
passarà als serveis tècnics popularment 
coneguts com a buròcrates. Amb aques¬ 
ta jugada crec que ha quedat ben clara la 
política ciutadana de l'ajuntament: 
Menys participació, més burocràcia. El 


nostre estimat districte ens ha permès 
veure una habilitat que encara no conei¬ 
xíem en ell: la màgia. I si no, que li pre¬ 
guntin a la plataforma "La Nostra Casa 
del Mig", que, sorpresa, sorpresa... per la 
màgia del mag magí, s'ha quedat en 
Casa del Quart el que abans era Casa 
del Mig. Esperem que això serveixi per a 
que alguns se n'adonin que d'on no n'hi 
ha, no raja. 

Per si no en teníem prou amb les llums 
de la carretera de Sants, les odioses 
nadales pels altaveus i les masses 
ingents de població comprant incansa¬ 
blement, el paisatge del barri d'aquestes 
festes de nadal, s'ha vist alterat per un 
fenomen desconegut fins ara, una autèn¬ 
tica invasió alienígena. Sí,sí! milers de 
joves van prendre la vila, venint d'arreu 
d'Europa amb les seves motxiles plenes 


d'oracions per la pau al món i l'harmonia 
universal. Movent-se en grups nom¬ 
brosos i amb mapes de la ciutat a les 
mans, els hem pogut veure voltar pels 
nostres carrers. Però no tot són oracions, 
espelmetes, eucaristies i cançons aga¬ 
fats de les mans, veus apòcrifes asse¬ 
guren que també els han vist bevent cer¬ 
vesa i calimotxo davant d'un supermer¬ 
cat d'Hostafrancs, tocant la guitarra a la 
porta de la festa de cap d'any a l'Hamsa 
i inclús ballant pogo a altes hores del 
matí al ritme de grups de dubtosa cris¬ 
tiandat. Després d’analitzar les dades i 
els testimonis recollits, des d'aquí hem 
arribat a la conclusió que tot i el seu cris¬ 
tianisme i el seu ecumenisme, els joves 
alienígenes d'arreu d'Europa tenen afi- 
cions similars a les dels autòctons, com 
ja hem dit abans, d'on no n'hi ha no raja. 








Frases que fan història: “porque cataiuna fue 
ocupada por Felipe IV, fue ocupada por Felipe V, que la 
venció, fue bombardeada por el general Espartero(...), y 
la ocupamos en 1939 y estamos dispuestos a ocuparia 
tantas veces como sea necesario y para eïlo estoy dis- 
puesto a coger el fusil de nuevo.” Manuel Fraga, 1967 


Ressenyes 


r — — -— —-n 

J FotOS que fan barri: Qui ens aniria a dir 
I que tenim un barri tant divers... Amb racons com 
I aquest per La Bordeta, a qui li cal anar a Tànger? 

OSTIAPUTA “^Dónde estabas tú? jNosotros aquí! 
(Ràdio Bronka-EI Lokal) 


Hernando Calvo Ospina 


Ron Bacardí La guerra oculta” Hernando Calvo Ospina 

Edita: Xarxa de Consum Solidari 


El que havia de ser el darrer concert dels Ostiaputa, s'ha convertit en 
l'empenta que necessitava la banda per posar-se les piles i tornar a co¬ 
mençar. Amb l'edició d'aquest treball, per part de l'emissora lliure Ràdio 
Bronka (92.3 FM), els de Terrassa han tornat a recuperar la il·lusió i 
estan tocant amb regularitat i dignitat. Ells mai havien tingut molta sort 
a l'hora de tocar en directe i sempre per culpa d'uns pocs. Nomès cal 
recordar el concert que va significar la gravació del disc a les Cotxeres 
(29/1/00). La iniciativa de Ràdio Bronka ha servit per recuperar una ban¬ 
da punk mítica a la nostra escena. Esperem que tinguin sort i ho tornin 
a intentar amb altres grups. Ràdio Positiva (77.0 FM) 


En aquest llibre del periodista colombià Hernando Calvo s’investiga tota la 
relació entre l’empresa Bacardí i la Fundación Nacional Cubano Americana 
(organització de l’extrema dreta cubana radicada a Miami), col·laborant i 
finançant tot tipus de campanyes de desestabilització de la revolució cubana, 
des del boicot mediàtic internacionals fins al terrorisme, passant per la 
preparació de la Llei “Helms-Burton”, l’invent més recent del bloqueig nord- 
americà cap a l’illa. Un treball d’investigació molt elaborat amb noms i dades 
molt precises. 

2 joves empresonats de forma incondicional sense judici previ 

De les altres detencions, dues han sortit en llibertat sota fiança i les altres 

tres van ser alliberades sense càrrecs. 


(ve de la portada) 

Barcelona.- El passat diven¬ 
dres 1 de gener, en Daniel i la 
Marta foren detinguts mentre 
es dirigien a parlar amb un 
advocat. En Daniel acabava 
de rebre una notificació poli- 
cial on se’l citava per anar a 
declarar a la Jefatura Superior 
de Policia de Barcelona. 
Segons es va poder sa¬ 
ber més tard, el motiu de 
la detenció era que en|í» 
Daniel i la seva germana 
són propietaris de la 
finca del carrer Pintor I* 
Fortuny on els membres 
del comando Barcelona 
d’ETA detinguts el dia 
anterior havien llogat un 
pis. Cal dir que la 
tramitació del lloguer es 
feu a través d’una agèn¬ 
cia, i no directament en¬ 
tre propietaris i llogaters. 

Al dia següent es va 
saber que hi havia una 
tercera persona, en Mare 
Aureli, que també havia 
estat detinguda. En teo¬ 
ria, la causa d’aquesta 
detenció, era la seva suposa¬ 
da amistat amb un dels mem¬ 
bres de l’escamot. Davant de 
l’aplicació de la Llei Antiterro¬ 
rista, que allarga fins a 5 dies 
la incomunicació total per les 
persones detingudes, les fa¬ 
mílies i els i les amigues d’a¬ 
questes veieren com en cap 
moment tenien accés a infor¬ 
mació sobre la seva situació. 
Únicament els comunicats de 
la policia i les notícies apare¬ 
gudes als mitjans de comuni¬ 


cació, que en general es basa¬ 
ven exclusivament en fonts 
policials, deien que es seguia 
interrogant als detinguts per 
tal d’aclarir la seva vinculació 
amb ETA. Aquesta situació 
d’indefensió, va fer que famil¬ 
iars i amics d’en Daniel, en 
Marc Aureli i la Marta, con- 


só madrilenya de Soto del Re¬ 
al on van ser retinguts inne¬ 
cessàriament durant 5 hores, i 
de pagar-se el viatge de torna¬ 
da, les tres persones detingu¬ 
des varen arribar a Barcelona 
en l’avió del pont aeri Madrid- 
Barcelona. L’endemà, en una 
roda de premsa al Col- legi de 



Des del primer moment, familiars i amistats es van concentrar a la Via Laietana 


voquessin diversos actes 
exigint la seva llibertat i infor¬ 
mació sobre la seva integritat 
física. 

Llibertat sense càrrecs 
Finalment, el passat dimarts 
16 de gener a la nit, i després 
de 5 dies d’incomunicació, de 
ser traslladats a Madrid el dia 
anterior, de declarar a l’Audi¬ 
ència Nacional, la qual va de¬ 
cretar la seva llibertat sense 
càrrecs, de passar per la pre- 


Periodistes, el Grup d’Amics i 
Familiars va denunciar les 
amenaces, coaccions, interro¬ 
gatoris i agressions que els 
detinguts van rebre a la comis¬ 
saria de Via Laietana. També 
van denunciar l’actitud de la 
premsa, que mai va contrastar 
cap informació provinent de la 
policia nacional. 

La premsa assenyala... 

El divendres 19 de gener 
apareix a tots els mitjans de 


comunicació la foto de Diego 
Sànchez, de qui es diu que 
és el “quart membre” del 
comando Barcelona d’ETA. 
Quan Diego se n’assabenta, 
decideix presentar-se 
davant el jutge de guàrdia de 
Barcelona. Abans, però, els 
advocats Francesc Arnau i 
Jaume Asens, el 
vicedegà del Col- 
legi d’Advocats de 
Barcelona Juan 
Maria Xiol, i la 
diputada de guàr¬ 
dia Montserrat 
Avilés, presenten 
al jutge de guàrdia 
una carta escrita 
per en Diego on 
aquest nega totes 
les acusacions que 
apareixen a la 
premsa i comuni¬ 
quen al jutge que 
en poca estona 
aquest es presen¬ 
tarà al jutjat per 
declarar sobre els 
fets que se li imputen. Abans 
de poder fer-ho, però, la 
policia l’intercepta a les 
portes del jutjat i li aplica la 
Llei Antiterrorista per tal d’in- 
terrogar-lo. Poc després, la 
seva mare, funcionària a Via 
Laietana, dirà lacònicament 
als mitjans de comunicació, 
que intueix que el seu fill ja 
està condemnat d’avantmà i 
exigeix que se li apliqui el 
dret a la presumpció d’in¬ 
nocència. 


Casos de muntatges policials: 

- Octubre 1996: la policia vincula la res¬ 
posta del desallotjament del Cinema 
Princesa amb Jarrai. 

- Desembre 1997: es relaciona els okupes 
de Terrassa amb escamots armats 

- Febrer 1998: onada repressiva de desal¬ 
lotjaments: pallisses, detencions, person¬ 
es a qui se les va apuntar amb la pistola, 
i se les va acusar d'agressió a la policia. 

- Febrer 1999: estudiants que responen a 
la visita d’Aznar a la Universitat 
Autònoma són vinculats a Jarrai. 
L’octubre del mateix any el moviment 
antifeixista és criminalitzat, empresonat i 
relacionat amb la mateixa organització. 


- Maig 2000: també es treu el fantasma de 
Jarrai per desprestigiar les protestes anti¬ 
militaristes davant la desfilada militar a 
Barcelona el maig d’aquell any. 

Segons aquestes dades, resulta que oku¬ 
pes, estudiants, antifeixistes, antimili¬ 
taristes... són tots i totes membres de 
Jarrai, entrenats al País Basc.,. 

El balanç supera les 500 detencions en 
cinc anys, a raó d’un muntatge policial, 
judicial i mediàtic cada tres mesos aproxi¬ 
madament. Aquestes dinàmiques repres¬ 
sives s’han caracteritzat per uns graus 
d’impunitat i prepotència judicial, amb ac¬ 
tuacions irregulars i il·legals. En l’àmbit del 
control social, seguiments, filmacions, 


intervencions telefòniques, densa informa¬ 
ció sobre els moviments socials i els seus 
integrants i arxius. En l’àmbit judicial i poli¬ 
cial, detencions, acusacions falses, opera¬ 
cions espectaculars (operació Garzón, 
1992: ràtzia contra persones i organismes 
vinculats a l’independentisme català), càr¬ 
regues, judicis i sentències. I tot això con¬ 
tra moviments socials que porten una llui¬ 
ta pública, quotidiana i visible; que han 
optat per denunciar les injustícies socials, 
l’especulació, la impunitat policial, la vio¬ 
lència militarista o el caire feixista del 
nacionalisme espanyol d’una manera pú¬ 
blica i a cara descoberta, propiciant un de¬ 
bat social aniquilat per les formes conven¬ 
cionals de participació política. 


Suport als presos dels moviments socials: “La Caixa” 2100 - 1029 - 32 - 0100433801 

Contra-lnfos 


..i es desencadena la cacera 
de bruixes 

El dia següent, dues persones 
acusades de donar refugi a en 
Diego són detingudes sota la 
Llei Antiterrorista i acusades de 
col·laboració amb banda arma¬ 
da. Un altre noi que s’assaben¬ 
ta que està sent buscat, com¬ 
pareix al jutjat de guàrdia el diu¬ 
menge, quedant en llibertat pe¬ 
rò amb l'obligació d’anar a de¬ 
clarar a l’Audiència Nacional el 
dia 24 de gener. El mateix diu¬ 
menge, segons informacions 
policials, s’acusa a Zigor Larre- 
donda de posar en contacte en 
Diego amb ETA. En assaben- 
tar-se’n, Zigor decideix presen¬ 
tar-se davant l’Audiència Na¬ 
cional per aclarir que no té res 
a veure amb els fets que se 
l’imputen i que es tracta o bé 
d’un error o bé d’un muntatge. 
El dilluns a la tarda, la Fiscalia 
de l'Audiència Nacional decreta 
presó incondicional per Diego 
Sànchez i Zigor Larredonda, ig¬ 
norant les declaracions d’a¬ 
quest últim negant les acusa¬ 
cions, i llibertats sota fiança de 
200.000 pessetes per les altres 
dues persones detingudes. A- 
questa decisió fiscal és imme¬ 
diatament executada pel jutge. 

Una operació policial contra la 
dissidència i els drets de les 
persones 

Diferents sectors socials han 
reaccionat davant aquesta 
operació policial, qualificant-la 
com l'enèsima operació or¬ 
questrada des del Ministeri de 
l’Interior i de la Delegació del 
Govern per criminalitzar els 
moviments socials que, com 
l’independentisme o el movi¬ 


ment okupa, més qüestionen 
l’ordre existent. A més, aques¬ 
ta operació s’ha fet vulnerant 
els drets més elementals en el 
què se suposa que és un estat 
de dret: el dret a la presumpció 
d’innocència, el dret a una 
defensa efectiva, el dret a la 
integritat física, etc. És per això 
que el grup de suport als i les 
detingudes ja està preparant 
una campanya contra la Llei 
Antiterrorista, que el govern 
utilitza com a arma política. I al 
mateix temps, diferents movi¬ 
ments socials afectats, com 
l’antifeixista o el pacifista han 
constituit la Iniciativa Popular 
contra la Criminalització als 
Moviments Socials; ja s’ha edi¬ 
tat un dossier explicant com 
s’organitzen aquestes opera¬ 
cions policials de crimi¬ 
nalització, i relatant altres 
situacions similars ocorregu¬ 
des anteriorment. També s’ha 
redactat un manifest on es de¬ 
mana el suport d’entitats i insti¬ 
tucions, per tal de fer més difí¬ 
cils els intents d’aïllament i de- 
monització de sectors repre- 
sentantius de la societat i en 
especial del jovent. Ja han fir¬ 
mat el manifest col·lectius com 
la Plataforma Cívica per un 12- 
O en Llibertat, el Fòrum Cívic 
pel Diàleg i institucions com la 
Regidoria de Drets Civils de 
l’Ajuntament de Barcelona i la 
comissió de Defensa dels 
Drets de les Persones del 
Col·legi d’Advocats. 



Les denuncies de maltractaments van ser amagada per la premsa 

La llei antiterrorista 


Aquesta llei va entrar en vigor 
oficialment com a mecanisme 
extraodinari per combatre el 
terrorisme. Però, a més de 
vulnerar els drets fonamentals 
de la persona, s'ha acabat a- 
plicant a persones que pertan¬ 
yen a diferents moviments 
socials, que tenen una forma 
de pensament i actuació alter¬ 
nativa al discurs dominant, 
amb la intenció de deslegiti- 
mar-los i desestructurar-los. 

La llei preveu: 

- Incomunicació i aïllament to¬ 
tal durant cinc dies. 

- Denegació del dret d’elecció 
d’advocat i l’exercici normal 
de la defensa durant la de¬ 
claració policial. 

- L’ordre de detenció es cursa, 
en la majoria dels casos, 
amb la inexistència de més 
proves inculpatòries que les 
declaracions arrencades du¬ 
rant la situació d’aïllament. 

- L’aplicació d’aquesta llei com¬ 
porta la declaració judicial 
davant l’Audiència Nacional 
(a Madrid). Durant els trasllats 


els i les detingudes poden p- 
atir vexacions i maltracta¬ 
ments, que molts cops són a- 
magats posteriorment pels 
metges forenses que els re¬ 
coneixen a l’arribar. 

- La fiscalia construeix l’acusa¬ 
ció sota directrius ministerials 
i policials, posant en dubte la 
separació de poders pròpia 
d’un estat de dret. 

Aquesta llei vulnera: 

- El principi de pressumpció 
d’innocència, amb la col·la¬ 
boració dels mitjans de co¬ 
municació. La persona incul¬ 
pada ha de demostrar la se¬ 
va innocència davant les 
greus acusacions, inflades 
pels mitjans, a què aquest és 
sotmesa. 

- El principi d’integritat física i 
psicològica, ja que són nom¬ 
broses les denúncies de tor¬ 
tura practicada durant la 
detenció 


Resposta antifeixista a Santa Complirà el Govern mexicà les 


Coloma i Nou Barris 


Santa Coloma / Nou Barris.- 
En resposta a l'acte feixista 
que es celebrà el 27 de gener 
a Santa Coloma per comme¬ 
morar l'entrada de tropes 
feixistes a aquesta ciutat, es 
va realitzar un acte i una ma¬ 
nifestació antifeixista. A pri¬ 
mera hora de la tarda es va 
celebrar a la Plaça de la Vila 
un homenatge als antifeixis¬ 
tes morts durant la invasió 
franquista, en el què van par¬ 
ticipar diversos cantautors, 
poetes... Acte seguit una ma¬ 
nifestació, d'unes 500 perso¬ 
nes va recórrer el centre de la 
ciutat, com a mostra del re¬ 


buig a l'increment del feixis¬ 
me a Santa Coloma. Un cop 
desconvocada la manifesta¬ 
ció es van produir alguns in¬ 
cidents. La nit anterior un 
grup de neo-nazis van atacar 
el CSP l’Acadèmia. Van apal¬ 
lissar la gent que dormia a 
l'interior, van robar algunes 
coses, i destrossar material 
divers. L'actitud de l'assem¬ 
blea del centre social va ser 
de resistència en front de pos¬ 
sibles nous atacs. I l'endemà 
mateix van tornar a ser incre¬ 
pats i increpades per un altre 
grup de feixistes. 

Contra-lnfos 28/1/01 


condicions pel diàleg? 


Barcelona/Chiapas.- L’EZLN 
va convocar a nivell interna¬ 
cional una jornada de lluita pel 
passat 12 de gener amb l’ob¬ 
jectiu de demanar al govern 
mexicà el compliment de les 
condicions que l’EZLN ha po¬ 
sat per rependre el diàleg: El 
compliment dels Acuerdos de 
San Andrés; l’alliberament dels 
i les preses zapatistes i la des- 
militarització de l’estat de Chia¬ 
pas. El nou president Vicente 
Fox va arribar al poder amb 
promeses de democratització i 
de buscar solucions al conflic¬ 
te, però de moment no ha pres 
iniciatives reals. Així, a Barce¬ 


lona, unes 150 persones es 
van concentrar el mateix 
divendres 12 a la plaça Cata¬ 
lunya. Els i les participants 
van desplegar tres pancartes 
de 10 metres al monument de 
Francesc Macià amb lemes 
referents a les condicions pel 
diàleg, mentre tres torxes 
cremaven dalt del monument. 
Es va muntar una paradeta 
informativa, es van repartir 
octavetes i es va llegir la con¬ 
vocatòria de l’EZLN a la jor¬ 
nada de lluita. El grup mexicà 
la Tirlanga va amenitzar l’ac¬ 
ció amb la seva música. 

Contra-lnfos 14/1/01 

CADA VEZ MAS ODIO 

Nos estàis obligando a sentir cada 
vez màs odio./ odiamos porque 
amamos/ precisamente todo 
aquello a lo que aspiramos. 

Somos el resultado de lo que 
durante anos/ habeis provocado, 
habeis alimentado/ hemos sido la 
mula paciente que mueve la 
noria,/ el burro de carga que carga 
y desçarga./ Hemos sido 
explotados de todas las formas 
y en todos los lugares./ Bajo 
cualquier sistema la mano de 
obra,/ la mano que siempre sobra. 
La mano que se estrella contra 
nuestra boca/ y que nos hace 
callar a base de ostias./ Ostia que 
nos dieron ostia que 
devolveremos./ Así es nuestra si 
es que acaso esto es vida./ Si 
vida se le llama a vivir de rodillas. 
Desde este mismo instante exigi- 
mos una vida,/ una vida que 
merezca la pena ser vivida./ La de 
nuestros padres fue una vida de 
perros./ La nuestra transcurre sin 
pena ni glòria./ venimos prestando 
demasiadas veces rostro/ a esta 
tragèdia que habeis disenado 
desde esos despachos, 
macrocomisarías,/ desde esas 
prisiones donde estàis matando 
gente./ Gente que lucha, gente 
que arriesga/ porque su vida no 
sea como lo ha sido hasta ahora. 
Nos estàis obligando a sentir cada 
vez màs odio./ A este mundo le 
sobran casi tantas buenas 
intenciones/ como hijos de puta 
con nombre y apellidos,/ que 
luego hablan de miedo. ^De qué 
tenéis miedo?,/ <j,del lujo, del 
• capricho, de los privilegios,/ o màs 
bien de perderlos?/ Lo nuestra sí 
es miedo, miedo a esta vida,/ es 
miedo al propio miedo, es miedo 
al mahana./ Lo que en definitiva 
es el miedo al día a día/ en que 
vosotros ganàis y nosotros 
perdemos, /el ojo por ojo de aquel 
pelotazo que nos dieron en la 
mani/ en la que defendíamos el 
puesto de trabajo/ que nunca tuvi- 
mos, que jamàs nos dieron./ 
Siempre las mismas mentiràs. 

El mismo discurso dominante. 

(...) 

jQue cada cual llore a sus muertos! 
Nos estàis obligando a sentir cada 
vez màs odio. 


Divendres 17,30h Flamenco. 

Divendres 19,30 a 21 h Tarot. Preu: 2000 ptes al mes. 

Dilluns de 18 a 21 h Punt d'informació sobre violència domèstica. 

Dimarts de 19 a 20,30h Assessorament jurídic. Gratuït per sòcies. 
Dimarts i dijous tardes Anglès (tres nivells). 2000 ptes al mes. 
Dissabtes matí Tai Txi. 

Dissabtes alterns 10,30-13,30h Autoestima i canvi personal. 

Dimecres 19h Dibuix i pintura al taller d'ArtaPart. 

Cada dia a partir de les 19h. Aula d’estudi. 


Dissabte 10 de febrer 

Dissabte 24 de febrer 
Dissabte 3 de març 


Festa contra els desallotjaments 
Poesia, teatre i Dj’s - Entrada lliure 
Concert de La Burxa 
Concert pels presos polítics 


CSA Hamsa 
CS de Sants 
CS de Sants 
CS de Sants 
CS de Sants 
CS de Sants 
CS de Sants 
CSA Hamsa 
CSA Hamsa 


CSA Hamsa 

CSA Hamsa 
Cotxeres 


Cada dijous al Casal Independestista a les 20h., passi de videos per 100 ptes. més crispetes. 
Al febrer cicle de pel·lícules sobre alliberament gai i lèsbic. Org.: Endavant 


1 de febrer 
8 de febrer 
15 de febrer 
22 de febrer 


In &Out 

Jeffrey, l’amor sempre és positiu 
Beautiful thing 

La increible y maravillosa historia de dos chicas enamoradas 


Fins el 8 de febrer. 
Del 9 al 16 de febrer 


Exposició de cartells, revistes i material 
sobre els dos anys de Maulets a Sants 


Casal Indepe 
CSA Can Vies 


Dissabte 3 de febrer 18h Llibertat Francisco Brotóns 
Diumenge 4 de febrer 16h Solidaritat amb els i les immigrants 
Dissabte 3 de març 18h Contra la Llei Antiterrorista 


Pensàveu que La Burxa sorgia per art de màgia? o que la 
pluja constant de subscripcions ens financiaria? o que 
l’assemblea de barri ens permetria saquejar més encara els 
I seus fons impunement? Doncs NO. I és per això que hem 


Pça Universitat 
Pça. Urquinaona 
A concretar 


decidit organitzar un: 

GRAN CONCERT PRO-BURXA 

Amb les incomparables bandes: 

RÀBIA POSITIVA 
LOS RANCIOS 
...i després festa a la cafeta 
Pel mòdic preu de 300ptes. 

Dissabte 24 febrer lOh. puntual 


Habeas Corpus 


Adreces 


Hamsa cl Miquel Bleach 15 
Can Vies cl Jocs Florals 42 
CS de Sants cl Olzinelles 30 
Casal Indepe c/Demòstenes 9 
Espai Obert cl Blasco de Garay 2 
AC Arran cl Premià 20 










